《湖上有作》
宋代·陈辅

平湖共天远，浸月坐寒光。
乘流溯荃璧，掉舟寻药房。
佳人折轻荷，随风来珍香。
顾盼但微笑，眉宇何清扬。
日暮共携手，遥指烟中湘。

作者简介：陈辅，字辅之，号南郭子，人称南郭先生，丹阳（今属江苏）人。少负俊才，不事科举。工诗，尝与王安石唱和，苏轼、沈括等亦与之游。有《南郭集》四十卷，已佚；又有《陈辅之诗话》一卷，残。事见《京口耆旧传》卷三。今录诗十七首。